ไฟนอลแฟนตาซี VI

| Final Fantasy VI |
| --- | --- |
Final Fantasy VI original Japanese box art
ผู้พัฒนา: Square
ผู้จัดจำหน่าย: Super NES: JPPlayStation: JP: Square NA: Square Electronic Arts EU: Sony Computer EntertainmentGame Boy Advance: JP: Square Enix NA: Nintendo EU: Nintendo
อำนวยการผลิต: ฮิโรโนบุ ซากางูจิ 
ออกแบบ: Hironobu Sakaguchi (producer, original concept) Yoshinori Kitase (director, scenario writer)  Hiroyuki Itō (director, designer) Yoshitaka Amano (image designer, character designer, title logo designer) Tetsuya Nomura (character designer) Nobuo Uematsu (composer)
ชุด: Final Fantasy
เครื่องเล่น: Super Nintendo Entertainment System, PlayStation, Game Boy Advance
วางจำหน่าย: Super NES: JP: 2 เมษายน 1994 NA: 11 ตุลาคม 1994PlayStation: JP: 11 มีนาคม 1999 NA: 30 กันยายน 1999 EU: 1 มีนาคม 2002Game Boy Advance: JP: 30 พฤศจิกายน 2006 NA: 2 พฤษภาคม 2007 EU: 29 มิถุนายน 2007
แนว: Console role-playing game
รูปแบบ: Single-player, multiplayer
ไฟนอลแฟนตาซี VI (หรือ ไฟนอลแฟนตาซี III ตามฉบับที่ออกวางจำหน่ายในอเมริกาเหนือ ค.ศ. 1994) เป็นวิดีโอเกมแนวสวมบทบาท ผลิตและจัดจำหน่ายโดยบริษัทสแควร์จากประเทศญี่ปุ่น สำหรับเล่นบนเครื่องเกมซูเปอร์แฟมิคอม เป็นเกมหลักลำดับที่ 6 ในชุด ไฟนอลแฟนตาซี และเป็นเกมแรกที่กำกับโดยคนอื่นที่ไม่ใช่ผู้อำนวยการสร้างและผู้สร้างสรรค์เกมชุดนี้นั่นคือฮิโรโนบุ ซาคางูจิ โดยเกมภาคนี้กำกับโดยโยชิโนริ คิตาเสะ และ ฮิโรยูกิ อิโต้ โดยได้โยชิทากะ อามาโนะ ซึ่งร่วมงานกับเกมชุดนี้มายาวนานกลับมาออกแบบตัวละครและร่างภาพแนวคิดหลักของเกมอีกมาก และโนบุโอะ อุเอมัตสึ ประพันธ์ดนตรีประกอบเกม และได้นำไปรวบรวมเป็นอัลบั้มดนตรีประกอบอีกหลายอัลบั้ม เกมนี้ดำเนินเรื่องในโลกแฟนตาซีที่มีเทคโนโลยีคล้ายกับที่พบในการปฏิวัติอุตสาหกรรมครั้งที่สองในโลกความเป็นจริง มีตัวละครหลักมากถึง 10 ตัวละครให้ผู้เล่นได้สวมบทบาทมึตัวละครบังคับเลือกอีก 4 ตัวละคร และตัวละครที่ออกคำสั่งได้ชั่วคราวอีก 2 ตัวละคร เนื้อเรื่องกล่าวถึงเหตุการณ์ในอดีต ทั้งการกบฎต่อเผด็จการทหารผู้ชั่วร้าย การตามหาอาวุธเวทมนตร์ การใช้อาวุธเคมี เครื่องจักรกล เครื่องจักรไอน้ำ ความรุนแรง วันโลกาวินาศ การต่อกรกับเทพเจ้า การกอบกู้ศักดิ์ศรีหลายเรื่องราว และการกลับคืนมาของชีวิตและความหวัง
ไฟนอลแฟนตาซี VI ได้รับคำวิจารณ์ในทางบวก และเป็นเกมที่ถูกถือเป็นหมุดหมายสำคัญในเส้นทางการพัฒนาเกมแนวสวมบทบาทต่อไปในอนาคต ที่สำคัญ เช่น ได้รับการยกย่องให้เป็นเกมแนวสวมบทบาทที่ดีที่สุดตลอดกาลอันดับที่ 2 โดยไอจีเอ็น เมื่อ ค.ศ. 2017 เกมเวอร์ชันซูเปอร์แฟมิคอมและเพลย์สเตชันทำยอดขายรวมกันทั่วโลกจนถึงปัจจุบันไปแล้วกว่า 3.48 ล้านฉบับ หากนับเฉพาะที่ขายในฐานะเกมเดี่ยว และยังอีกกว่า 7.5 แสนฉบับขายเป็นส่วนหนึ่งของชุดเกม ไฟนอลแฟนตาซี คอลเลกชัน ในฉบับภาษาญี่ปุ่น และ ไฟนอลแฟนตาซี แอนโทโลยี ในฉบับอเมริกาเหนือ นอกจากนี้ยังได้รับรางวัลต่างๆ อีกมากมาย และหลายคนยังยกย่องให้เกมนี้เป็นหนึ่งในวิดีโอเกมยอดเยี่ยมที่สุดตลอดกาล
ด้านคำวิจารณ์ในแง่ลบต่อตัวเกมส์ก็มีเช่นกันตัวเกมส์ลด ความเป็นแฟนตาซีลงและเพิ่มเครื่องจักจำนวนมากอาทิเรือเหาะ
เกมนี้ได้รับการพอร์ตลงเครื่องเล่นเกมอื่นๆ โดย Tose ได้แก่ ฉบับพอร์ตลงเพลย์สเตชัน ค.ศ. 1999 พร้อมการเปลี่ยนแปลงเล็กน้อย, พอร์ตลงเกมบอยแอดวานซ์ ค.ศ. 2006, วางจำหน่ายบนระบบเวอร์ชวลคอนโซลของวี ค.ศ. 2011 ต่อมาเมื่อ ค.ศ. 2017 นินเทนโดได้วางจำหน่ายเกมนี้ซ้ำอีกครั้งโดยเป็นส่วนหนึ่งของ Super NES classic edition เมื่อครั้งที่วางจำหน่ายในอเมริกาเหนือเป็นครั้งแรก เกมนี้ถูกใช้ชื่อว่า ไฟนอลแฟนตาซี III เนื่องจากเกม ไฟนอลแฟนตาซี II, ไฟนอลแฟนตาซี III, และ ไฟนอลแฟนตาซี V ไม่ได้รับการวางจำหน่ายนอกประเทศญี่ปุ่นเมื่อออกวางจำหน่ายครั้งแรก ทำให้ ไฟนอลแฟนตาซี IV ถูกวางจำหน่ายในชื่อ ไฟนอลแฟนตาซี II และ VI ก็ได้ชื่อเป็น III ตามลำดับ อย่างไรก็ดี การวางจำหน่ายในยุคหลังๆ ก็ได้ใช้ชื่อเป็น ไฟนอลแฟนตาซี VI หมดแล้ว